Βάλαξα Σκύρου

Η Βάλαξα (ή Βαλάξα) είναι μικρή νησίδα της Σκύρου και του Αιγαίου πελάγους, που βρίσκεται στα δυτικά του νησιού και σε πολύ μικρή απόσταση από αυτό. Αποτελεί τη δυτική πλευρά του κόλπου Καλαμίτσας σχηματίζοντας στη βόρεια άκρη του με το νησί τον "Δίαυλο Στόμα", έχοντας βορειοανατολικά της τη Λιναριά (το λιμάνι της Σκύρου) και γι' αυτό υπάρχει αναλάμποντας φανός.

Διοικητικά ανήκει στον νομό Ευβοίας στον δήμο Σκύρου και είναι ακατοίκητη. Η έκταση της είναι 4,3 τ.χλμ. με αποτέλεσμα να είναι το 110ο μεγαλύτερο ελληνικό νησί. Το υψηλότερο σημείο στο νησί είναι 219 μέτρα.

Η νησίδα έχει σημαντική οικολογική αξία, καθώς φιλοξενεί ενδημικά είδη, ερπετά και άλλα είδη πανίδας, όπως το είδος Cyrtodactylus kotschyi.

 Πηγές 
 ΕΜΠ Φιλότης-Βάση δεδομένων για την ελληνική φύση

 Παραπομπές 

Κατηγορία:Νησιά των Σποράδων
Κατηγορία:Σκύρος
Κατηγορία:Ελληνικές βραχονησίδες